Σχετικά με τη διεξαγωγή των Κατατακτηρίων Εξετάσεων ακαδημαϊκού έτους 2020-2021.

**Α.**Κατ’ εξαίρεση κατά το ακαδημαϊκό έτος 2020-2021, λόγω της ισχύoς των έκτακτων μέτρων για τον περιορισμό του κινδύνου διασποράς του κορωνοϊού SARS- Cov 2, η διεξαγωγή των κατατακτήριων εξετάσεων για την εισαγωγή σε Τμήματα ή Σχολές των Α.Ε.Ι. δεν θα πραγματοποιηθούν στο προγραμματισμένο χρονικό διάστημα από 1 έως 20 Δεκεμβρίου, όπως ορίζεται στην [**παρ. 3 του άρθρου 3 της υπ' αριθ. Φ1/192329/ B3/13.12.2013 ΥΑ**](https://www.esos.gr/sites/default/files/articles-legacy/fek_v_3185.pdf).

**Β.**Η διεξαγωγή αυτών θα πραγματοποιηθεί  αποκλειστικά, μετά την άρση του έκτακτου μέτρου της αναστολής διεξαγωγής εξετάσεων με φυσική παρουσία, εντός του χρονικού διαστήματος που θα ανακοινωθεί από το υπουργείο Παιδείας και Θρησκευμάτων και σε καμία περίπτωση πριν την πάροδο δεκαπέντε (15) ημερών από την ως άνω ανακοίνωση.

Τα παραπάνω προβλέπει σχετική απόφαση η οποία δημοσιεύθηκε στην Εφημερίδα της Κυβέρνησης.

[**ΠΑΤΗΣΤΕ ΕΔΩ ΓΙΑ ΝΑ ΑΝΟΙΞΕΤΕ ΤΟ ΦΕΚ**](https://www.esos.gr/sites/default/files/articles-legacy/katataktiries.pdf)

Σύμφωνα με την**Υπουργική Απόφαση:**

Η διεξαγωγή των κατατακτήριων εξετάσεων θα πραγματοποιηθεί, σύμφωνα με τα υγειονομικά μέτρα που ισχύουν για την προστασία της δημόσιας υγείας και τον περιορισμό του κινδύνου διασποράς του κορωνοϊού, όπως αυτά καθορίζονται από την Πολιτεία.

Το πρόγραμμα των εξετάσεων θα ανακοινωθεί από τη Γραμματεία του Τμήματος ή Σχολής υποδοχής του Α.Ε.Ι. τουλάχιστον δέκα (10) ημέρες πριν την έναρξη εξέτασης του πρώτου μαθήματος.

Η διεξαγωγή των κατατακτήριων εξετάσεων δεν δύναται να πραγματοποιηθεί με μεθόδους εξ αποστάσεως ή εναλλακτικούς μεθόδους εξέτασης.

Η παρούσα απόφαση ισχύει αποκλειστικά για τη διεξαγωγή των κατατακτήριων εξετάσεων κατά το ακαδημαϊκό έτος 2020-2021. Κατά τα λοιπά, εφαρμόζεται η υπ' αριθ. [**Φ1/192329/B3/13.12.2013 απόφαση του Υπουργού Παιδείας και Θρησκευμάτων (Β’ 3185).**](https://www.esos.gr/sites/default/files/articles-legacy/fek_v_3185.pdf)